
BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, raportul asupra propunerii legislative pentru modificarea art. 42 şi 55 din Legea nr. 571/2003 privind Codul fiscal, cu modificările și completările ulterioare, trimisă spre dezbatere în fond cu adresa nr. Plx.40/2016 din 22 februarie 2016, înregistrată sub nr. 4c-2/92 din 24 februarie 2016, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor ordinare.

PREŞEDINTE,

Viorel ŞTEFAN
Parlamentul  României

RAPORT

asupra propunerii legislative pentru modificarea art. 42 şi 55 din 

Legea nr. 571/2003 privind Codul fiscal, cu modificările și

 completările ulterioare
În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru buget finanțe și bănci a fost sesizată spre dezbatere cu propunerea legislative pentru modificarea art. 42 şi 55 din Legea nr. 571/2003 privind Codul fiscal, cu modificările și completările ulterioare, trimisă spre dezbatere în fond cu adresa nr. Plx.40/2016 din 22 februarie 2016.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a respins propunerea legislativă în şedinţa din 16 februarie 2016.

La întocmirea raportului s-a avut în vedere avizul favorabil al Consiliului Legislativ precum şi punctul de vedere negativ al Guvernului.
Propunerea legislativă supusă dezbaterii are ca obiect de reglementare includerea în categoria veniturilor neimpozabile a indemnizaţiilor, primelor sau recompenselor din bugetul propriu, obținute ocazional din activități desfășurate ca urmare a unei funcţii alese în cadrul persoanelor juridice fără scop patrimonial. Inițiativa legislativa prevede si excluderea acestor sume de la aplicarea regulilor de impunere proprii veniturilor din salarii, urmând ca aceste reguli sa se aplice numai sumelor primite de reprezentanţii in adunarea generala a acţionarilor, in consiliul de administraţie, de membrii directoratului si ai consiliului de supraveghere, precum si de membrii comisiilor de cenzori, din cadrul societăților comerciale şi regiilor autonome.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat propunerea legislativă menţionată mai sus, în şedinţa din 08 martie 2016.
La lucrările comisiei şi-au înregistrat prezenţa 32 deputaţi din totalul de 33 de membrii ai comisiei.

În urma examinării propunerii legislative  pentru modificarea art. 42 şi 55 din Legea nr. 571/2003 privind Codul fiscal, cu modificările și completările ulterioare şi a opiniilor exprimate, deputații prezenți la lucrări, au hotărât cu majoritate de voturi, să supună Plenului Camerei Deputaţilor respingerea acesteia deoarece începând cu 1 ianuarie 2016 a intrat în vigoare Legea nr. 227/2015 privind Codul fiscal, care a abrogat Legea nr. 571/2003, astfel propunerea a rămas fără obiect de reglementare.
În raport cu obiectul şi conţinutul său, propunerea legislativă face parte din categoria legilor ordinare.
	PREŞEDINTE,

Viorel ŞTEFAN
	SECRETAR,

Maria – Andreea PAUL


Şef serviciu

Giorgiana Ene

Consilier parlamentar

Vasilica Popa

